CELEX: 32006D0329
Language: sl
Date: 2006-02-20 00:00:00
Title: 2006/329/ES: Odločba Komisije z dne  20. februarja 2006  o vprašalniku, ki se bo uporabljal za poročanje o izvajanju Direktive 2000/76/ES o sežiganju odpadkov  (notificirano pod dokumentarno številko C(2006) 438)   (Besedilo velja za EGP)

6.5.2006   
            
            
               SL
            
            
               Uradni list Evropske unije
            
            
               L 121/38
            
         
      ODLOČBA KOMISIJE
   
   z dne 20. februarja 2006
   o vprašalniku, ki se bo uporabljal za poročanje o izvajanju Direktive 2000/76/ES o sežiganju odpadkov
   (notificirano pod dokumentarno številko C(2006) 438)
   (Besedilo velja za EGP)
   (2006/329/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive 2000/76/ES Evropskega parlamenta in Sveta z dne 4. decembra 2000 o sežiganju odpadkov (1), in zlasti člena 15 Direktive,
   ob upoštevanju naslednjega:
   
               (1)
            
            
               Države članice so morale Direktivo 2000/76/ES uveljaviti pred 28. decembrom 2002, o izvajanju pa bodo morale poročati v skladu z vprašalnikom, ki ga bo pripravila Komisija.
            
         
               (2)
            
            
               Glavni namen tega vprašalnika je, na podlagi odgovorov držav članic zbrati podatke o izvajanju Direktive 2000/76/ES in ugotoviti različne pristope za urejanje sežigalnic in sosežigalnic v državah članicah.
            
         
               (3)
            
            
               Poročevalno obdobje mora zajemati prva polna tri leta po 28. decembru 2002 in mora biti določeno tako, da upošteva zahteve Direktiv 94/67/ES in 96/61/ES glede poročanja. Direktiva 2000/76/ES velja v celoti za vse obstoječe obrate od 28. decembra 2005 naprej, in ker velika večina obratov, ki delujejo v EU, sodi v skupino obstoječih obratov, in ob upoštevanju, da je Direktiva 94/67/ES z 28. decembrom 2005 razveljavljena, in da poročanje v okviru Direktive 96/61/ES zajema obdobje od 2006 do vključno 2008, je najprimernejše prvo polno poročevalno obdobje od 1. januarja 2006 do 31. decembra 2008.
            
         
               (4)
            
            
               Ukrepi, predvideni v tej direktivi, so v skladu z mnenjem Odbora, ustanovljenega s členom 6 Direktive Sveta 91/692/EGS (2) –
            
         SPREJELA NASLEDNJO ODLOČBO:
   Člen 1
   1.   Države članice za poročanje o izvajanju Direktive 2000/76/ES v skladu s členom 15 te direktive uporabijo vprašalnik iz Priloge.
   2.   Prvo poročilo zajema obdobje treh let z začetkom od 1. januarja 2006 in se Komisiji predloži najkasneje do 30. septembra 2009.
   Člen 2
   Ta odločba je naslovljena na države članice.
   
      V Bruslju, 20. februarja 2006
      
         
            Za Komisijo
         
         Stavros DIMAS
         
         
            Član Komisije
         
      
   
   
      (1)  UL L 332, 28.12.2000, str. 91.
   
      (2)  UL L 377, 31.12.1991, str. 48.
   
      PRILOGA
      Vprašalnik za poročanje o izvajanju Direktive 2000/76/ES o sežiganju odpadkov
      
         Opomba: Prosimo, predložite reference za identificiranje informacij, ki so že bile predložene Komisiji.
      IZVAJANJE DIREKTIVE
      
                  Člen 2(1)
               
               
                  
                              1.
                           
                           
                              Koliko sežigalnic in koliko sosežigalnic v vaši državi članici sodi v okvir Direktive 2000/76/ES?
                           
                        
            
                  Člen 3
               
               
                  
                              2.
                           
                           
                              Opišite vse težave z opredelitvami iz člena 3, ki ste jih odkrili pri prenosu in izvajanju te direktive.
                           
                        
            
                  Člen 4(1)
               
               
                  
                              3.
                           
                           
                              Koliko dovoljenj je bilo v skladu s členom 4(1) izdanih za:
                              
                                          (a)
                                       
                                       
                                          nove sežigalnice;
                                       
                                    
                                          (b)
                                       
                                       
                                          obstoječe sežigalnice;
                                       
                                    
                                          (c)
                                       
                                       
                                          nove sosežigalnice;
                                       
                                    
                                          (d)
                                       
                                       
                                          obstoječe sosežigalnice?
                                       
                                    
                                 Opomba: „Obstoječi“ obrati so opredeljeni v odstavku 6 člena 3. „Novi“ obrati so vsi drugi obrati.
                           
                        
                              4.
                           
                           
                              Ali so v okviru te direktive dobili dovoljenje tudi mobilni obrati?
                           
                        
                              5.
                           
                           
                              Koliko sežigalnic in sosežigalnic mora še dobiti dovoljenje v skladu s členom 4(1)?
                           
                        
            
                  Člen 4(4)
               
               
                  
                              6.
                           
                           
                              Kjer so ti podatki dostopni, navedite skupne dovoljene zmogljivosti sežiganja odpadkov za:
                              
                                          (a)
                                       
                                       
                                          nove sežigalnice;
                                       
                                    
                                          (b)
                                       
                                       
                                          obstoječe sežigalnice;
                                       
                                    
                                          (c)
                                       
                                       
                                          nove sosežigalnice;
                                       
                                    
                                          (d)
                                       
                                       
                                          obstoječe sosežigalnice.
                                       
                                    
                        
                              7.
                           
                           
                              Katere kategorije odpadov (kakor so določene v Evropskem katalogu odpadkov, če je mogoče) se sosežigajo v cementarnah?
                           
                        
                              8.
                           
                           
                              Katere kategorije odpadov (kakor so določene v Evropskem katalogu odpadkov, če je mogoče) se sosežigajo v:
                              
                                          (a)
                                       
                                       
                                          obratih za izgorevanje, ki niso cementarne (npr. elektrarnah);
                                       
                                    
                                          (b)
                                       
                                       
                                          industrijskih sektorjih, ki niso zajeti v Prilogi II.1 ali II.2 o sosežiganju odpadkov?
                                       
                                    
                        
                              9.
                           
                           
                              Če so podatki dostopni, navedite količine odpadkov, ki jih je mogoče sosežgati v teh obratih.
                           
                        
            
                  Člen 4(5)
               
               
                  
                              10.
                           
                           
                              Kateri predpisi veljajo v postopku izdajanja dovoljenja za:
                              
                                          (a)
                                       
                                       
                                          določanje količin in kategorij nevarnih odpadkov, ki se lahko obdelajo;
                                       
                                    
                                          (b)
                                       
                                       
                                          najmanjše in največje pretoke nevarnih odpadkov, ki gredo v obdelavo;
                                       
                                    
                                          (c)
                                       
                                       
                                          obseg kaloričnih vrednosti dovoljenih nevarnih odpadkov in omejitve vsebine onesnaževal, npr. PCB, PCP, klor, fluor, žveplo, težke kovine?
                                       
                                    
                        
            
                  Člen 5(4)
               
               
                  
                              11.
                           
                           
                              Kateri odpadki so veljali kot „neprimerni“ za reprezentativno vzorčenje?
                           
                        
            
                  Člen 6(4)
               
               
                  
                              12.
                           
                           
                              V zvezi z zadrževalnimi časi in temperaturami plavžnih plinov, kakor je določeno v členu 6(1):
                              
                                          (a)
                                       
                                       
                                          Ali so bile v skladu s členom 6(4) odobrene kakšne izjeme v obratovalnih pogojih? (Da/Ne)
                                       
                                    
                                          (b)
                                       
                                       
                                          Če je odgovor na (a) pritrdilen, koliko izjem je bilo odobrenih?
                                       
                                    
                                          (c)
                                       
                                       
                                          Kjer so podatki dostopni, za vsak primer posebej opišite, zakaj je bilo odstopanje odobreno, vključno z:
                                          
                                                      (i)
                                                   
                                                   
                                                      navedbo zmogljivosti sežigalnice ali sosežigalnice;
                                                   
                                                
                                                      (ii)
                                                   
                                                   
                                                      približno starost sežigalnice ali sosežigalnice oziroma ali gre za „obstoječi“ obrat, kakor je opredeljeno v členu 3(6), ali za nov obrat;
                                                   
                                                
                                                      (iii)
                                                   
                                                   
                                                      vrste odpadkov, ki se sežigajo;
                                                   
                                                
                                                      (iv)
                                                   
                                                   
                                                      kako je zagotovljeno, da proizvodnja ostankov v primerjavi z neizvzetim obratom ni večja, in da vsebina organskih onesnaževal v teh ostankih ni večja od pričakovane količine v neizvzetem obratu;
                                                   
                                                
                                                      (v)
                                                   
                                                   
                                                      obratovalnimi pogoji, določenimi v dovoljenju; in
                                                   
                                                
                                                      (vi)
                                                   
                                                   
                                                      mejnimi vrednostmi emisij, ki jih mora dosegati posamezen obrat.
                                                   
                                                
                                    
                        
            
                  Člen 6(6)
               
               
                  
                              13.
                           
                           
                              Za sežigalnice:
                              
                                          (a)
                                       
                                       
                                          koliko „obstoječih“ obratov uporablja toploto, ki se ustvari v postopku sežiganja; in
                                       
                                    
                                          (b)
                                       
                                       
                                          koliko „novih“ obratov uporablja toploto, ki se ustvari v postopku sežiganja?
                                       
                                    
                        
                              14.
                           
                           
                              Za sosežigalnice:
                              
                                          (a)
                                       
                                       
                                          koliko „obstoječih“ obratov uporablja toploto, ki se ustvari v postopku sežiganja; in
                                       
                                    
                                          (b)
                                       
                                       
                                          koliko „novih“ obratov uporablja toploto, ki se ustvari v postopku sežiganja?
                                       
                                    
                        
            
                  Člen 7(1)
               
               
                  
                              15.
                           
                           
                              Kateri ukrepi veljajo (poleg poročila, ki se zahteva v okviru člena 12(2), če sploh kateri) za sežigalnice, da se zagotovi, da so obrati izdelani, opremljeni, zgrajeni ter da obratujejo tako, da mejne vrednosti emisij (kakor so določene v Prilogi V Direktive) niso presežene?
                           
                        
            
                  Člen 7(2)
               
               
                  
                              16.
                           
                           
                              Kateri ukrepi veljajo (poleg poročila, ki se zahteva v okviru člena 12(2), če sploh kateri) za sosežigalnice, da se zagotovi, da so obrati izdelani, opremljeni, zgrajeni ter da obratujejo tako, da mejne vrednosti emisij (kakor so določene v Prilogi II Direktive) niso presežene?
                           
                        
                              17.
                           
                           
                              Ali so bile za cementne peči, ki sosežigajo odpadke, v skladu s Prilogo II.1 odobrene kakšne izjeme mejnih vrednosti emisij za NOx, prah, SO2 ali TOC? (Da/Ne)
                              
                                          (a)
                                       
                                       
                                          Če je odgovor pritrdilen, koliko izjem je bilo odobrenih?
                                       
                                    
                                          (b)
                                       
                                       
                                          Kjer so podatki dostopni, navedite razloge odobritve odstopanja za vsak primer posebej, vključno z:
                                          
                                                      (i)
                                                   
                                                   
                                                      navedbo zmogljivosti obrata;
                                                   
                                                
                                                      (ii)
                                                   
                                                   
                                                      navedbo starosti obrata;
                                                   
                                                
                                                      (iii)
                                                   
                                                   
                                                      vrsto odpadkov, ki se sosežigajo;
                                                   
                                                
                                                      (iv)
                                                   
                                                   
                                                      obratovalnimi pogoji, določenimi v dovoljenju, in
                                                   
                                                
                                                      (v)
                                                   
                                                   
                                                      mejnimi vrednostmi emisij, ki jih mora dosegati vsak obrat.
                                                   
                                                
                                    
                        
            
                  Člen 7(2) in (4)
               
               
                  
                              18.
                           
                           
                              Za koliko sosežigalnic veljajo mejne vrednosti emisij, ki so navedene v Prilogi V Direktive (tj., kjer gre za sežiganje nepredelanih komunalnih odpadkov ali kjer več kot 40 % toplote nastane zaradi izgorevanja nevarnih odpadkov)?
                           
                        
            
                  Člen 7(5)
               
               
                  
                              19.
                           
                           
                              Ali so bile za izpuščanje emisij v zrak iz sežigalnic in sosežigalnic določene dodatne mejne vrednosti emisij, poleg navedenih v Prilogi II oziroma Prilogi V? (Da/Ne)
                              Če je odgovor pritrdilen in so podatki dostopni, navedite:
                              
                                          (a)
                                       
                                       
                                          obrate, za katere veljajo (npr. sežiganje ali sosežiganje);
                                       
                                    
                                          (b)
                                       
                                       
                                          kateri od teh obratov so „novi“ oziroma „obstoječi“;
                                       
                                    
                                          (c)
                                       
                                       
                                          za katera onesnaževala veljajo;
                                       
                                    
                                          (d)
                                       
                                       
                                          zakaj se uporabljajo;
                                       
                                    
                                          (e)
                                       
                                       
                                          mejne vrednosti;
                                       
                                    
                                          (f)
                                       
                                       
                                          ali se spremljajo stalno ali občasno.
                                       
                                    
                        
            
                  Člen 8(2),(3), (4) in (5)
               
               
                  
                              20.
                           
                           
                              Kako so določene mejne vrednosti za izpust odpadne vode iz čistilne opreme za dimne pline v vodno okolje?
                           
                        
            
                  Člen 8(6) a
               
               
                  
                              21.
                           
                           
                              Kateri predpisi veljajo v postopku izdajanja dovoljenj za nadzor emisij snovi, navedenih v Prilogi IV?
                           
                        
            
                  Člen 8(6) b
               
               
                  
                              22.
                           
                           
                              Kateri parametri za nadzor delovanja so določeni v okviru postopka izdajanja dovoljenj za izpuste odpadnih voda?
                           
                        
            
                  Člen 8(7)
               
               
                  
                              23.
                           
                           
                              Kateri predpisi veljajo za zagotavljanje zaščite tal, površinskih voda ali podtalnice v skladu s členom 8(7)?
                           
                        
                              24.
                           
                           
                              Katera merila se uporabljajo za pregledovanje, ali je skladiščna zmogljivost primerna za preskušanje in obdelavo voda pred izpustom, kjer je to potrebno?
                           
                        
            
                  Člen 8(8)
               
               
                  
                              25.
                           
                           
                              So bile poleg mejnih vrednosti za onesnaževala, navedenih v Prilogi IV, določene dodatne mejne vrednosti emisij onesnaževal:
                              
                                          (a)
                                       
                                       
                                          za katere obrate veljajo (npr. sežigalnice ali sosežigalnice, „nove“ ali „obstoječe“ obrate);
                                       
                                    
                                          (b)
                                       
                                       
                                          za katera onesnaževala veljajo;
                                       
                                    
                                          (c)
                                       
                                       
                                          zakaj se uporabljajo; in
                                       
                                    
                                          (d)
                                       
                                       
                                          kakšne so mejne vrednosti?
                                       
                                    
                        
            
                  Člen 9
               
               
                  
                              26.
                           
                           
                              Kateri splošni predpisi veljajo za zmanjšanje količin in škodljivosti ostankov, ki nastanejo v sežigalnicah oziroma sosežigalnicah?
                           
                        
            
                  Člen 10(1)
               
               
                  
                              27.
                           
                           
                              Kateri predpisi veljajo za spremljanje pomembnih parametrov, pogojev in masnih koncentracij pri postopkih sežiganja?
                           
                        
                              28.
                           
                           
                              Kateri predpisi veljajo za spremljanje pomembnih parametrov, pogojev in masnih koncentracij za postopke sosežiganja?
                           
                        
            
                  Člen 11
               
               
                  
                              29.
                           
                           
                              Kateri predpisi veljajo v okviru postopka za izdajanje dovoljenj za zagotavljanje skladnosti z določbami odstavkov od 2 do 12 in odstavka 17 člena 11 v zvezi z zrakom in odstavki 9 ter 14 do 17 v zvezi z vodo?
                           
                        
            
                  Člen 11(11)
               
               
                  
                              30.
                           
                           
                              Opišite vse uradne smernice, ki so bile razvite v zvezi z izdelovanjem potrjenih dnevnih podatkov o povprečnih emisijah.
                           
                        
            
                  Člen 11(17)
               
               
                  
                              31.
                           
                           
                              Kakšni so postopki za obveščanje pristojnega organa v primeru kršitve mejne vrednosti emisij?
                           
                        
            
                  Člen 12(1)
               
               
                  
                              32.
                           
                           
                              Kateri ukrepi veljajo za zagotavljanje sodelovanja javnosti v postopku izdajanja dovoljenj?
                           
                        
            
                  Člen 12(1) in (2)
               
               
                  
                              33.
                           
                           
                              V zvezi z dostopnostjo informacij v postopku izdajanja dovoljenj:
                              
                                          (a)
                                       
                                       
                                          obstajajo informacije v zvezi z okoljskimi vidiki, ki javnosti niso na voljo ob zahtevku, v postopku odločanja in kasnejšem dovoljenju;
                                       
                                    
                                          (b)
                                       
                                       
                                          če so podatki na voljo, prosimo, navedite:
                                          
                                                      —
                                                   
                                                   
                                                      ali so informacije na voljo brezplačno (da/ne), in če je odgovor negativen,
                                                   
                                                
                                                      —
                                                   
                                                   
                                                      višino uporabnin in okoliščine, v katerih se te uporabnine zaračunavajo.
                                                   
                                                
                                    
                        
            
                  Člen 12(2)
               
               
                  
                              34.
                           
                           
                              Katere določbe veljajo za sežigalnico z normalno zmogljivostjo dveh ton ali več na uro, ki zahtevajo, da mora upravljavec pristojnemu organu predložiti letno poročilo o delovanju in spremljanju obrata?
                           
                        
                              35.
                           
                           
                              Katere določbe veljajo za sosežigalnico z normalno zmogljivostjo dveh ton ali več na uro, ki zahtevajo, da mora upravljavec pristojnemu organu predložiti letno poročilo o delovanju in spremljanju obrata?
                           
                        
                              36.
                           
                           
                              Če se predloži letno poročilo:
                              
                                          (a)
                                       
                                       
                                          Katere podatke vsebuje?
                                       
                                    
                                          (b)
                                       
                                       
                                          Koliko državljanov/članov javnosti vidi to poročilo?
                                       
                                    
                        
                              37.
                           
                           
                              Kako se javno identificirajo sežigalnice ali sosežigalnice z normalno zmogljivostjo manj kot dve toni na uro?
                           
                        
            
                  Člen 13(1)
               
               
                  
                              38.
                           
                           
                              Kateri predpisi veljajo v okviru dovoljenja za nadzor obdobja delovanja sežigalnice ali sosežigalnice v času nepravilnega delovanja (tj. zaustavitev, motenj ali okvar opreme za ublažitev ali spremljanje)?
                           
                        
                              39.
                           
                           
                              Katera so v postopkih sežiganja in sosežiganja najdaljša dovoljena obdobja delovanja, če pride do nepravilnega delovanja (tj. preden je treba obrat ustaviti)?
                           
                        
            
                  Člen 16
               
               
                  
                              40.
                           
                           
                              Katere informacije, če sploh katere, so na voljo za predlog o spremembi Direktive v zvezi s členi 10, 11 in 13 ter Prilogama I in III?